Remco Evenepoel

**Remco Evenepoel** (* 25. Januar 2000 in Schepdaal) is en belgisch Radrennfohrer. He is mehrfack Weltmeester un Olympiasieger.

## Loopbahn
Remco Evenepoel stammt ut en Radsportfamilie; sien Vader Patrick Evenepoel weer ebenfalls Radrennfohrer. Remco fung aber toeerst mit dat Footballspelen an. He speel för de Jöögdmannschapen vun RSC Anderlecht un PSV Eindhoven un reck ok natschonale Utwahlmannschapen in verscheeden Öllerskategorien. Toletzt speel he för den KV Mechelen, bit he 2017 to’n Radsport wesseln dee. In’n Harvst van dat Johr wunn he de eerste  Junioren-Rennen, insgesamt reck he binnerhalv vun de nächst 18 Maand 34 Siege bi 44 Rennen.

In‘n August 2018 wurrr Remco Evenepoel, de all beid natschonale Straatentitel wunnen harr, in Glasgow tweefack Junioren-Europameester, wobi he dat Straatenrennen mit en Vörsprung vun 9:44 Minüüt up sien Naam schrieven kunn. Bi de Straaten-Weltmeesterschapen van de Junioren in Innsbruck wurr he Weltmeestrer in dat Eenzeltietfohren un bi dat Straatenrennen. Doruphen kreeg he en Verdrag bi dat Radsportteam Deceuninck-Quick-Step. Wegen sien bitherig Spood hett hüm de belgisch Presse in Anlehnung an Eddy Merckx *Kannibaal van Schepdaal* nömmt, aber Evenepoel hett seggt, dat he nich as „der nächste Merckx“ beteekent wurrn wull.

In’n Januar 2019 is Evenepoel bi de Vuelta a San Juan Internacional eerstmals för sien Mannschap an den Start gahn. In dat Eenzeltietfohren bi de dart Deelstreck vun de  argentiensch Rundfohrt keem he up Platz 3 rin, keem in de Gesamtwertung up Platz 9 un wunn ok noch de Nahwusswertung. Nahdem Evenepoel in‘n Juni 2019 de Gesamtwertung vun de Belgien-Rundfohrt wunnen harr, keem he in’n August bi sien eersten Start in en  UCI WorldTour-Rennen, de Clásica San Sebastián up den ersten Platz. He full woll in den vörletzten Anstieg vörövergahnd ut de Spitzengrupp torüch, kunn aber 20 Kilometer vör dat Teel en Angreep vun Toms Skujiņš folgen, den he an den letzten Anstieg up Afstand hollen dee un reck dat Teel mit 38 Sekunnen Vörsprung up de nächsten Verfolger (Greg Van Avermaet un Marc Hirschi).

In‘n August 2019 wurr Remco Evenepoel in dat nedderlannsch Alkmaar Europameester in’t Eenzeltietfohren, nahdem he 2018 noch beid Titel in de Juniorenklass wunnen harr.

## Wat he schafft hett
;2017
* een Deelstreck un Punktewertung Aubel-Thimister-Stavelot
* La Route des Géants
* La Philippe Gilbert juniors
;2018
* Kuurne–Brüssel–Kuurne (Junioren)
* Guido Rexbrouck Classic
* Gesamtwertung, twee Etappen, Punktewertung un Bargwertung Internatschonale Freedensfohrt (Junioren)
* Gesamtwertung, een Deelstreck un Punktewertung Trophée Centre Morbihan
*  Belgisch Junioren-Meester – Eenzeltietfohren un Straatenrennen  (Junioren)
* Gesamtwertung, twee Deelstrecken, Punktewertung un Bargwertung GP Général Paton
* Europameester  – Eenzeltietfohren un Straatenrennen  (Junioren)
* Gesamtwertung, een Deelstreck, Punktewertung un Bargwertung Aubel-Thimister-Stavelot
* Gesamtwertung, dree Deelstrecken Etappen, Punktewertung un Bargwertung Giro della Lunigiana
* Weltmeester  – Eenzeltietfohren un Straatenrennen (Junioren)
* Chrono des Nations (Junioren)

;2019
* Nahwusswertung Vuelta a San Juan Internacional
* Hammer Sprint Hammer Stavanger
* Gesamtwertung, Hammer Sprint un Hammer Climb Hammer Limburg
* Gesamtwertung, Punktewertung un een Deelstreck Belgien-Rundfohrt
* een Deelstreck Adriatica Ionica Race
* Clásica San Sebastián
*Europameester  – Eenzeltietfohren
;2022
* een Deelstreck un Nahwusswertung Valencia-Rundfohrt
* Gesamtwertung, een Deelstreck un Nahwusswertung Algarve-Rundfohrt
* Lüttich-Bastogne-Lüttich
* Clásica San Sebastián
* Gesamtwertung, Nahwusswertung un twee Deelstrecken Vuelta a España
*  Belgisc Meester – Eenzeltietfohren
*  Weltmeesterschap]] – Eenzeltietfohren
*  Weltmeister – Straatenrennen

;2023
* Gesamtwertung, Nahwusswertung un Mannschapstietfohren UAE Tour
* twee Deelstrecken, Bargwertung un Nahwusswertung Katalonien-Rundfohrt
* Lüttich-Bastogne-Lüttich
* twee Deelstrecken Giro d’Italia
* een Deelstreck Tour de Suisse
*  Belgisch Meester – Straatenrennen
* Clásica San Sebastián
*  Weltmeester – Eenzeltietfohren
* dree Deelstrecken,  Bargwertung un  kämpferischst Fohrer Vuelta a España

;2024
* Figueira Champions Classic
* Gesamtwertung un een Deelstreck Algarve-Rundfohrt
* een Deelstreck, Punktewertung un Bargwertung Paris–Nizza
* een Deelstreck Critérium du Dauphiné
*  Nahwusswertung un een Deelstreck Tour de France
*  Olympisch Spelen – Eenzeltietfohren
*  Olympisch Spelen – Straatenrennen

## Teams
* 2019 Deceuninck-Quick-Step

## Weblinks

* Remco Evenepoel in de Datenbank vun Radsportseiten.net

## Enkeld Nahwiesen